金像獎2024︱何啟華撐黃子華《毒舌大狀》封帝︰私心希望大滿貫啦
香港電影金像獎即將於本週日(14日)於香港文化中心舉行,今日(12日)金像獎董事局舉行入台拜神儀式,主席爾冬陞攜同董事局代表文雋、梁李少霞、余安安、錢嘉樂等成員出席,連同表演嘉賓岑珈其、何啟華、麗英、周漢寧及大會網絡平台直播伙伴「小薯茄」主持程仁富、蔡曉童(童童)及朱柏熹(朱Mic)等出席。
負責擔任表演嘉賓的何啟華(阿Dee)與麗英,於入場拜神儀式後接受傳媒訪問,分享各自在頒獎禮上的重要任務時,阿Dee笑指:「我嘅表演、同佢嘅表演,應該係冇關係嘅!」阿Dee亦續指:「我係嚟介紹返我有份參與嘅電影《毒舌大狀》!巧妙哋其實都唔係第一次介紹『最佳電影』嘅提名,我第一次應該係介紹《拆彈專家》,但係係另一種感受,因為呢部我有份參與係好開心!」
何啟華於《毒舌大狀》拍檔兼拍檔黃子華提名「最佳男主角」,阿Dee表示私心力撐:「咁梗係撐啦!一定要撐所有《毒舌大狀》有份提名嘅每個單位,大家一齊共事知道呢件事唔簡單!辛苦嘅、又做得開心!我私心希望佢哋大滿貫啦!攞晒咁就一百分!」麗英亦表示會支持同為小薯茄出身、憑《一人婚禮》提名「最佳新演員」的吳冰:「我私心撐阿冰啦,希望佢可以攞獎,另外《填詞L》啦。希望大家、所有電影都有好嘅成績!」
至於麗英在金像獎負責的項目,她亦分享指:「我負責做宣布嘅部分,叫大家記得唔好拍攝、錄音呀,我係一個好吉祥物嘅感覺,提下大家唔好做壞事!」阿Dee隨即笑言:「佢嘅部分好似電視機觀眾睇唔到嘅,好珍貴!」而首次參加金像獎的麗英便肩負重要任務,表示不禁感到壓力:「我好緊張呀,今年第一次參加金像獎,不過好彩有珈其同我做拍檔,佢carry一下會輕鬆好多嘅!」
近日麗英與影帝劉青雲合作咖啡廣告,她興奮地表示意想不到:「我都估唔到可以同青雲哥合作,青雲哥係超級nice嘅人,我好開心喺當下拍攝嗰陣我都冇太緊張。」在廣告中,劉青雲與麗英上演額頭貼額頭的畫面,麗英笑言沒有差點錫到:「就好曬位嘅!青雲哥講咗個勁好笑嘅嘢『呢個係我榮幸』我就嚇親!係我嘅榮幸先啱!」亦笑言自己有少少面紅:「少少啦!對我嚟講佢都係美男子嚟嘛!」